În august 2017 comparativ cu august 2016, cifra de afaceri din comerțul cu ridicata (cu excepția comerțului cu autovehicule și motociclete), serie brută, în termeni nominali, a înregistrat o creștere cu 10,9% ca urmare a creșterii comerțului cu ridicata al produselor agricole brute și al animalelor vii (+23,2%), comerțului cu ridicata nespecializat (+20,4%), comerțului cu ridicata specializat al altor produse (+17,6%), comerțului cu ridicata al bunurilor de consum, altele decât cele alimentare (+9,9%), activităților de intermediere în comerțul cu ridicata (+4,9%) și comerțului cu ridicata al produselor alimentare, al băuturilor și al tutunului (+4,0%).